ירושלים של ברזל 
במחשכיך ירושלים ; מצאנו לב אוהב; עת באנו להרחיב גבוליך ; ולמגר אויב; מקול מרגמותיו רווינו ; ושחר קם פתאום -; הוא רק עלה, עוד לא הלבין הוא ; וכבר היה אדום; ירושלים של ברזל ; ושל עופרת ושל שחור; הלא לחומותייך ; קראנו דרור; הגדוד, רגום, פרץ קדימה, ; דם ועשן כולו; ובאו אמא אחר אמא ; בקהל השכולות; נושך שפתיו ולא בלי יגע, ; הוסיף הגדוד ללחום; עד שסוף סוף הוחלף הדגל ; מעל בית הנכות; ירושלים של ברזל...; נפוצו כל גדודי המלך, ; צלף - נדם צריחו; עכשיו אפשר אל ים המלח ; בדרך יריחו; עכשיו אפשר אל הר הבית ; וכותל מערב; הנה הנך באור ערביים, ; כמעט כולך זהב; ירושלים של זהב ; ושל עופרת וחלום -; לעד בין חומותיך ; ישכון שלום; 